A (EU) 2019/33 felhatalmazáson alapuló bizottsági rendelet 17. cikkének (2) és (3) bekezdésében említett, egy borágazati elnevezéshez tartozó termékleírás standard módosításának jóváhagyásáról szóló értesítés közzététele

(2021/C 245/21)

Ez az értesítés a (EU) 2019/33 (1) felhatalmazáson alapuló bizottsági rendelet 17. cikke (5) bekezdésének megfelelően kerül közzétételre

AZ EGYSÉGES DOKUMENTUMOT MÓDOSÍTÓ STANDARD MÓDOSÍTÁS BEJELENTÉSE

„Etyek-Buda/Etyek-Budai”

PDO-HU-A1350-AM03

A közlés időpontja: 2021. április 1

A JÓVÁHAGYOTT MÓDOSÍTÁS LEÍRÁSA ÉS INDOKOLÁSA

1. A körülhatárolt terület bővítése - Biatorbágy

a) a termékleírás érintett fejezetei: — IV. Körülhatárolt terület — VIII. További feltételek

b) az egységes dokumentum érintett fejezetei: — Körülhatárolt földrajzi terület — További feltételek

c) indoklás:

A lehatárolt terület módosítása nem érinti a termőhely és termék kapcsolatát, mert a kataszterbe sorolt területek adottságai megegyeznek az Etyek-Buda OEM lehatárolt területével. A borvidéki besorolás, valamint az Etyek-Buda OEM termék előállítási lehetősége magasabb minőségi kategóriában való forgalmazást tesz lehetővé Biatorbágy számára, mely ösztönzőleg hathat több termelőre, magasabb minőségű bor előállításra, valamint hozzájárulhat a helyi turizmus, vendéglátás fejlesztéséhez.

2. A körülhatárolt terület bővítése - Budapest XII. kerület 9597/1 hrsz

a) a termékleírás érintett fejezetei: — IV. Körülhatárolt terület

b) az egységes dokumentum érintett fejezetei: — Körülhatárolt földrajzi terület

c) indoklás:

A lehatárolt terület módosítása nem érinti a termőhely és termék kapcsolatát, mert a kataszterbe sorolt terület adottságai megegyeznek az Etyek-Buda OEM lehatárolt területével.

3. A körülhatárolt terület bővítése – Aba, Seregélyes

a) a termékleírás érintett fejezetei: — IV. Körülhatárolt terület — VIII. További feltételek

b) az egységes dokumentum érintett fejezetei: — Körülhatárolt földrajzi terület — További feltételek

c) indoklás:

A Velencei-tó déli partján helyezkedik el a két település, melyek azonos természeti, klimatikus és talajszerkezeti adottságokkal rendelkeznek, mint a környéken fekvő, már az Etyek-Buda OEM termékleírásban szereplő települések. A lehatárolt terület módosítása nem érinti a termőhely és termék kapcsolatát, mert a kataszterbe sorolt terület adottságai megegyeznek az Etyek-Buda OEM lehatárolt területével.

4. A körülhatárolt terület bővítése – Tabajd

a) a termékleírás érintett fejezetei: — IV. Körülhatárolt terület — VIII. További feltételek

b) az egységes dokumentum érintett fejezetei: — Körülhatárolt földrajzi terület — További feltételek

c) indoklás:

Tabajd község és annak közigazgatási területe Fejér megye északi részén található. A település külterületén lankás dombok és sík területek váltják egymást. Kitűnő feltételi vannak itt a könnyed, harmonikus muskotály borok és pezsgők valamint más fehérbor fajták készítésének is. A lehatárolt terület módosítása nem érinti a termőhely és termék kapcsolatát, mert a kataszterbe sorolt terület adottságai megegyeznek az Etyek-Buda OEM lehatárolt területével.

5. A körülhatárolt terület bővítése – Perbál.

a) a termékleírás érintett fejezetei: — IV. Körülhatárolt terület — VIII. További feltételek

b) az egységes dokumentum érintett fejezetei: — Körülhatárolt földrajzi terület — További feltételek

c) indoklás:

Perbál a Zsámbéki-medencében a Budai-hegység és a Nyakas-hegy lejtőin helyezkedik el. A településen már évszázadok óta minőségi borszőlő termesztés folyik.

A lehatárolt terület módosítása nem érinti a termőhely és termék kapcsolatát, mert a kataszterbe sorolt terület adottságai megegyeznek az Etyek-Buda OEM lehatárolt területével.

6. Új dűlők felvétele (Páty)

a) a termékleírás érintett fejezetei: — IV. Körülhatárolt terület

b) az egységes dokumentum érintett fejezetei: — Körülhatárolt földrajzi terület

c) indoklás:

Páty kezdeményezésére 5 dűlő (Hegyi-dűlő, Lövöldöző-hegy, Mézes-hegy, Nagy-hegy, Zsámbéki úti dűlő) kerül felvételre a termékleírásba. A Mézes-hegyen és Nagy-hegyen mindig is folyt szőlőtermesztés, itt található Páty szőlőterületének zöme. A Hegyi-dűlő és Lövöldöző-hegy Páty csodálatos pincesora és a Mézes-hegy között terül el, enyhe dél-nyugati lejtőn, csodálatos fekvéssel. A Zsámbéki úti dűlő enyhe nyugati, dél-nyugati lejtésű terület. A dűlő szelektált borok és dűlő nevek használata egy lehetőség a piacon egy szűkebb területről származó minőségi borok bemutatására.

7. Új dűlő felvétele (Tök)

a) a termékleírás érintett fejezetei: — IV. Körülhatárolt terület

b) az egységes dokumentum érintett fejezetei: — Körülhatárolt földrajzi terület

c) indoklás:

Nyakas Hegyközség kezdeményezésére egy új dűlőnév (Felső-somos) felvétele a termékleírásba. A nagyüzemesítés előtt a Somos, Felső-somos dűlő is kisparcellás magántulajdoni szőlőkkel volt hasznosítva. Ez a dűlő a szőlőkataszterben is első osztályú minősítésűként szerepel. 2015 óta a terület újra szőlővel hasznosított és kiváló borászati alapanyagot terem.

8. Új dűlő felvétele (Etyek)

a) a termékleírás érintett fejezetei: — IV. Körülhatárolt terület

b) az egységes dokumentum érintett fejezetei: — Körülhatárolt földrajzi terület

c) indoklás:

Báthori Tibor egészen 2004-ben bekövetkezett haláláig jeles képviselője volt az Etyek-Budai Borvidéknek. Sokat tett a borvidék és borainak, különösen az Etyeki Chardonnay széleskörű megismertetésével kapcsolatban. 1992-ben az Év Borászának is megválasztották. Báthori Tibor emlékére kezdeményezték Etyeken egy emléktábla felavatását és dűlő elnevezést, Báthori-dűlő az Öreg-hegy azon részén ahol pincéje is volt.

9. Az Etyek-Buda OEM borokon nem kötelező az évjárat feltűntetése

a) a termékleírás érintett fejezetei: — IV. Körülhatárolt terület

b) az egységes dokumentum érintett fejezetei: — Körülhatárolt földrajzi terület

c) indoklás:

Évjárati hatások kiegyenlítése. Évjárat feltüntetése nélkül házasítással sokkal könnyebben lehet állandó minőséget készíteni. Az évjárat feltüntetése nem befolyásolja a termőterület adottságainak hatását a termékre, így nem fejt ki olyan hatást ez a változtatás, amely alapvető változást okozna az Etyek-Budai OEM borok jellegén.

10. „Velencei-tavi” kifejezés használata a „Velencei” körzetben megtermelt borok esetében

a) a termékleírás érintett fejezetei: — IV. Körülhatárolt terület

b) az egységes dokumentum érintett fejezetei: — Körülhatárolt földrajzi terület

c) indoklás:

A „Velencei-tavi” kifejezés nem egy új terméket határoz meg, hanem az eddig is használt „Velencei” kifejezés helyettesítésére szolgál. A „Velencei-tavi” kifejezés a Velencei-tó Körzeti Hegyközség összes településéről származó szőlőből készült, a termékleírás szabályainak megfelelő borászati terméken feltüntethető.

EGYSÉGES DOKUMENTUM

1. Elnevezés(ek)

Etyek-Buda

Etyek-Budai

2. A földrajzi árujelző típusa:

OEM – oltalom alatt álló eredetmegjelölés

3. Szőlőből készült termékek kategóriái

1. Bor

4. Pezsgő

5. Minőségi pezsgő

4. A bor(ok) leírása

1. Bor - Fehér

RÖVID SZÖVEGES LEÍRÁS

Zöldessárgától az aranysárga színvilágig változó színű fehérbor. Diszkrét, magas illatintenzitású bor, melyben a fehér virágokra (bodza, hársfavirág, akác) jellemző illatjegyek, valamint a gyümölcsös (fehérhúsú barack) illatjegyek jelennek meg. Ízérzetben az üde gyümölcsösséget a markáns, ugyanakkor érett és elegáns savak teszik teljessé.

* A maximális teljes alkoholtartalom és a maximális teljes kén-dioxid tartalom esetében az európai uniós jogszabályokban meghatározott határértékek alkalmazandók.

Általános analitikai jellemzők Maximális teljes alkoholtartalom (térfogatszázalék): Minimális tényleges alkoholtartalom (térfogatszázalék): 9 Minimális teljes savtartalom: 4,6 borkősavban (g/l) kifejezve Maximális illósavtartalom (milliekvivalens/liter): 18 Maximális teljes kén-dioxid-tartalom (mg/l):

2. Bor - Friss

RÖVID SZÖVEGES LEÍRÁS

Zöldessárgától a szalmasárga színig terjedő fehérbor, melynek illatára a frissesség és a gyümölcsös könnyedség jellemző. A készítéshez használható fajták házasításából készült bor üde, markáns, ugyanakkor érett savai gyümölcsösséggel párosulva teszik egésszé a bort.

* A maximális teljes alkoholtartalom és a maximális teljes kén-dioxid tartalom esetében az európai uniós jogszabályokban meghatározott határértékek alkalmazandók.

Általános analitikai jellemzők Maximális teljes alkoholtartalom (térfogatszázalék): Minimális tényleges alkoholtartalom (térfogatszázalék): 9 Minimális teljes savtartalom: 4,6 borkősavban (g/l) kifejezve Maximális illósavtartalom (milliekvivalens/liter): 18 Maximális teljes kén-dioxid-tartalom (mg/l):

3. Bor - Rozé

RÖVID SZÖVEGES LEÍRÁS

A lazacszíntől a világospiros színig terjedő rozébor. Intenzív és komplex illataromáiban a piros húsú gyümölcsök (szeder, málna) illatai jellemzők. Ízében a gyümölcsösség mellett az üdeséget az érett savak biztosítják, melyek elegáns tanninokkal társulnak.

* A maximális teljes alkoholtartalom és a maximális teljes kén-dioxid tartalom esetében az európai uniós jogszabályokban meghatározott határértékek alkalmazandók.

Általános analitikai jellemzők Maximális teljes alkoholtartalom (térfogatszázalék): Minimális tényleges alkoholtartalom (térfogatszázalék): 9 Minimális teljes savtartalom: 4,6 borkősavban (g/l) kifejezve Maximális illósavtartalom (milliekvivalens/liter): 18 Maximális teljes kén-dioxid-tartalom (mg/l):

4. Bor - Vörös

RÖVID SZÖVEGES LEÍRÁS

Színe a vöröstől a rubinvörös színig terjed. Gyümölcsös illatú vörösbor, melyben a piros húsú bogyós gyümölcsök (szeder, meggy, málna) illata jelenik meg. Ízében a közepes tannintartalom és alkoholtartalom könnyedséget kölcsönöz a vörösbornak. Savai harmonikusan simulnak a gyümölcsös ízekkel (szeder, málna, ribizli, meggy).

* A maximális teljes alkoholtartalom és a maximális teljes kén-dioxid tartalom esetében az európai uniós jogszabályokban meghatározott határértékek alkalmazandók.

Általános analitikai jellemzők Maximális teljes alkoholtartalom (térfogatszázalék): Minimális tényleges alkoholtartalom (térfogatszázalék): 9 Minimális teljes savtartalom: 4,6 borkősavban (g/l) kifejezve Maximális illósavtartalom (milliekvivalens/liter): 20 Maximális teljes kén-dioxid-tartalom (mg/l):

5. Pezsgő - fehér

RÖVID SZÖVEGES LEÍRÁS

Színe halványzöld, kristályos csillogású, illata a fajtagazdagság miatt mindig üde, illatos, enyhén aromatikus. Ízben az érett savstruktúra dominál, savai stílusára a frissesség, ropogósság jellemző, mely egyszerre légies, ami acélos textúrával párosul. Az Etyek-Budai fehér pezsgőkre egyedien jellemző a fajták sokszínűségéből eredő illat és ízkomplexitás, a lendületes savtartalom, mely minden estben egy gyümölcsös ízzel párosul.

* A maximális teljes alkoholtartalom és a maximális teljes kén-dioxid tartalom esetében az európai uniós jogszabályokban meghatározott határértékek alkalmazandók.

Általános analitikai jellemzők Maximális teljes alkoholtartalom (térfogatszázalék): Minimális tényleges alkoholtartalom (térfogatszázalék): 9,5 Minimális teljes savtartalom: 5 borkősavban (g/l) kifejezve Maximális illósavtartalom (milliekvivalens/liter): 18 Maximális teljes kén-dioxid-tartalom (mg/l):

6. Pezsgő - rozé

RÖVID SZÖVEGES LEÍRÁS

Színanyag mennyisége bár nem magas, de mindig élénk lazac- és hagymahéj színűek, csillogó, bíboros árnyalattal. Az Etyek-Budai pezsgők illatában a piros bogyós gyümölcsökre (cseresznye, meggy) jellemző intenzív gyümölcsösség jelenik meg, mely az ízben is folytatódik. Magas savtartalmú, érett savak jellemzőek ízében az Etyek-Budai rozé pezsgőre, amiben a fanyarság, kesernyésség semmilyen módon sem jelenik meg.

* A maximális teljes alkoholtartalom és a maximális teljes kén-dioxid tartalom esetében az európai uniós jogszabályokban meghatározott határértékek alkalmazandók.

Általános analitikai jellemzők Maximális teljes alkoholtartalom (térfogatszázalék): Minimális tényleges alkoholtartalom (térfogatszázalék): 9,5 Minimális teljes savtartalom: 5 borkősavban (g/l) kifejezve Maximális illósavtartalom (milliekvivalens/liter): 18 Maximális teljes kén-dioxid-tartalom (mg/l):

7. Minoségi pezsgő - fehér

RÖVID SZÖVEGES LEÍRÁS

A fehér minőségi pezsgők halványzöld színűek enyhe aranysárga árnyalattal. Illatában a fehér húsú gyümölcsök (barack, nektarin, alma, körte, licsi) karaktere köszön vissza, amely a hosszú érlelés következtében kiegészül a kekszes, pörkölt illatokkal. Az Etyek-Budai fehér minőségi pezsgő savtartalma bár magas, de savai nem élesek, jól integrálódnak a minőségi pezsgő textúrájába. Az Etyek-Budai fehér minőségi pezsgők érlelésével fokozódó krémes zamatuk mellett sem vesztik el ízükben a fehér húsú gyümölcsökre jellemző zamatosságukat.

* A maximális teljes alkoholtartalom és a maximális teljes kén-dioxid tartalom esetében az európai uniós jogszabályokban meghatározott határértékek alkalmazandók.

Általános analitikai jellemzők Maximális teljes alkoholtartalom (térfogatszázalék): Minimális tényleges alkoholtartalom (térfogatszázalék): 10 Minimális teljes savtartalom: 4,6 borkősavban (g/l) kifejezve Maximális illósavtartalom (milliekvivalens/liter): 18 Maximális teljes kén-dioxid-tartalom (mg/l):

8. Minoségi pezsgő - rozé

RÖVID SZÖVEGES LEÍRÁS

Színükre a lazacszín jellemző enyhén rózsaszínes bíboros árnyalattal. Piros húsú gyümölcsökre (cseresznye, meggy, áfonya, szeder) jellemző közepes intenzitású illatukat az érlelés során kialakuló pörkölt mogyoróra jellemző illatok egészítik ki. Ízükben a gerincet adó savtartalom mellett a piros bogyós gyümölcsök íz világa dominál.

* A maximális teljes alkoholtartalom és a maximális teljes kén-dioxid tartalom esetében az európai uniós jogszabályokban meghatározott határértékek alkalmazandók.

Általános analitikai jellemzők Maximális teljes alkoholtartalom (térfogatszázalék): Minimális tényleges alkoholtartalom (térfogatszázalék): 9,5 Minimális teljes savtartalom: 4,6 borkősavban (g/l) kifejezve Maximális illósavtartalom (milliekvivalens/liter): 18 Maximális teljes kén-dioxid-tartalom (mg/l):

5. Borkészítési eljárások

5.1. Különös borászati eljárások

Egyes borokra vonatkozó korlátozás

A borkészítésre vonatkozó releváns korlátozás

A borok esetében, a fehér, a rozé és a vörös bortípus vonatkozásában a „Késői szüretelésű bor”, „jégbor”, „válogatott szüretelésű bor”, „töppedt szőlőből készült bor” kifejezés feltüntetésével, valamint dűlőnév feltüntetéssel megkülönböztetett borok természetes alkoholtartalmának növelése és édesítése tilos.

A friss bortípusú borok esetében legalább 2, legfeljebb 4 fajta házasítása kötelező.

A szőlőművelés szabályai

Művelési gyakorlat

Művelésmód:

A 2010. augusztus 1. előtt telepített szőlőültetvények esetében bármilyen, korábban engedélyezett művelésmódú szőlőültetvény elfogadott a szőlőültetvény termésben tartásáig.

2010. augusztus 1-je után telepített szőlőültetvények esetében: Ernyő, Moser, Sylvoz, Alacsony- középmagas- és ágaskordon, Guyot, Egyesfüggöny, Fejművelés, Bakművelés

Telepítési sűrűség: 2010. augusztus 1. előtt telepített szőlőültetvények esetében bármilyen, korábban engedélyezett telepítési sűrűségű elfogadott a szőlőültetvény termésben tartásáig. A 2010. augusztus 1-e után telepített ültetvények esetében: minimum 3 300 tő / hektár.

Szüret módja: kézi és gépi, kivétel a „válogatott szüretelésű bor”, „jégbor”, „töppedt szőlőből készült bor” kifejezéssel jelölt borok, valamint a „Crémant” kifejezéssel jelölt minőségi pezsgő, amelyek csak kézzel szüretelhetők.

A szüret időpontjának meghatározása: A szüret kezdési időpontját az Etyek-Budai borvidék Hegyközségi Tanácsa évente határozza meg. Határozatát a hegyközségi tanács alapszabálya szerint közzé teszi.

A szőlő minimális cukortartalma (természetes alkoholtartalomban és magyar musfokban kifejezve)

Művelési gyakorlat

A szőlő minimális természetes cukortartalma (g/l) :

— a dűlőnév feltüntetéssel ellátott borok esetében: 193,6,

— a friss bortípusú borok esetében: 168,1,

— minden más esetben: 151,5. A szőlő minimális potenciális alkoholtartalma (%vol), 20 °C-on:

— a dűlőnév feltüntetéssel ellátott borok esetében: 11,5,

— a friss bortípusú borok esetében: 10,0,

— minden más esetben: 9,0.

5.2. Maximális hozamok

Bor, pezsgő, minőségi pezsgő - kézi és gépi szüret

100 hektoliter/hektár

Dűlőnév feltűntetésével készült borok - kézi és gépi szüret

80 hektoliter/hektár

Bor, pezsgő, minőségi pezsgő - kézi szüret

13 600 hektáronkénti szőlőmennyiség kg-ban

Bor, pezsgő, minőségi pezsgő - gépi szüret

13 100 hektáronkénti szőlőmennyiség kg-ban

Dűlőnév feltűntetésével készült borok - kézi szüret

11 000 hektáronkénti szőlőmennyiség kg-ban

Dűlőnév feltűntetésével készült borok - gépi szüret

10 500 hektáronkénti szőlőmennyiség kg-ban

6. Körülhatárolt földrajzi terület

A körülhatárolt terület meghatározása:

— Budapest (XII. kerület 9597/1 hrsz., XXII. Kerület - Budafok)

— Pest megye Biatorbágy, Budajenő, Budakeszi, Páty, Perbál, Pilisborosjenő, Üröm, Telki, Tök, valamint

— Fejér megye Aba, Alcsútdoboz, Bicske Csabdi, Etyek, Felcsút, Gárdony, Gyúró, Kajászó, Kápolnásnyék, Martonvásár, Nadap, Pákozd, Pázmánd, Seregélyes, Sukoró, Tabajd, Tordas, Vál, Velence települések

szőlő termőhelyi kataszter szerint I. és II. osztályú területei.

7. Fő szőlőfajta (szőlőfajták)

budai - budai zöld

budai - zöld budai

budai - zöldfehér

budai - zöldszőlő

cabernet franc - cabernet

cabernet franc - carbonet

cabernet franc - carmenet

cabernet franc - gros cabernet

cabernet franc - gros vidur

cabernet franc - kaberne fran

cabernet sauvignon

chardonnay - chardonnay blanc

chardonnay - kereklevelű

chardonnay - morillon blanc

chardonnay - ronci bilé

chasselas - chasselas blanc

chasselas - chasselas dorato

chasselas - chasselas doré

chasselas - chrupka belia

chasselas - fehér fábiánszőlő

chasselas - fehér gyöngyszőlő

chasselas - fendant blanc

chasselas - saszla belaja

chasselas - weisser gutedel

cserszegi fűszeres

csókaszőlő

ezerfürtű

ezerjó - kolmreifler

ezerjó - korponai

ezerjó - szadocsina

ezerjó - tausendachtgute

ezerjó - tausendgute

ezerjó - trummertraube

furmint - furmint bianco

furmint - moslavac bijeli

furmint - mosler

furmint - posipel

furmint - som

furmint - szigeti

furmint - zapfner

gohér - guhér

gohér - körteszőlő

gohér - sárga gohér

gohér - török gohér

gohér - zöld gohér

hárslevelű - feuilles de tilleul

hárslevelű - garszleveljü

hárslevelű - lindeblättrige

hárslevelű - lipovina

irsai olivér - irsai

irsai olivér - muskat olivér

irsai olivér - zolotis

irsai olivér - zolotisztüj rannüj

juhfark - fehérboros

juhfark - lämmerschwantz

juhfark - mohácsi

juhfark - tarpai

kadarka - csetereska

kadarka - fekete budai

kadarka - gamza

kadarka - jenei fekete

kadarka - kadar

kadarka - kadarka negra

kadarka - negru moale

kadarka - szkadarka

kadarka - törökszőlő

karát

királyleányka - dánosi leányka

királyleányka - erdei sárga

királyleányka - feteasca regale

királyleányka - galbena de ardeal

királyleányka - königliche mädchentraube

királyleányka - königstochter

királyleányka - little princess

kék bakator

kékfrankos - blauer lemberger

kékfrankos - blauer limberger

kékfrankos - blaufränkisch

kékfrankos - limberger

kékfrankos - moravka

kéknyelű - blaustängler

kékoportó - blauer portugieser

kékoportó - modry portugal

kékoportó - portugais bleu

kékoportó - portugalske modré

kékoportó - portugizer

merlot

mátrai muskotály

olasz rizling - grasevina

olasz rizling - nemes rizling

olasz rizling - olaszrizling

olasz rizling - riesling italien

olasz rizling - risling vlassky

olasz rizling - taljanska grasevina

olasz rizling - welschrieslig

ottonel muskotály - miszket otonel

ottonel muskotály - muscat ottonel

ottonel muskotály - muskat ottonel

pinot blanc - fehér burgundi

pinot blanc - pinot beluj

pinot blanc - pinot bianco

pinot blanc - weissburgunder

pinot noir - blauer burgunder

pinot noir - kisburgundi kék

pinot noir - kék burgundi

pinot noir - kék rulandi

pinot noir - pignula

pinot noir - pino csernüj

pinot noir - pinot cernii

pinot noir - pinot nero

pinot noir - pinot tinto

pinot noir - rulandski modre

pinot noir - savagnin noir

pinot noir - spätburgunder

pintes

piros bakator - bakar rózsa

piros bakator - bakator rouge

piros bakator - bakatortraube

rajnai rizling - johannisberger

rajnai rizling - rheinriesling

rajnai rizling - rhine riesling

rajnai rizling - riesling

rajnai rizling - riesling blanc

rajnai rizling - weisser riesling

rizlingszilváni - müller thurgau

rizlingszilváni - müller thurgau bijeli

rizlingszilváni - müller thurgau blanc

rizlingszilváni - rivaner

rizlingszilváni - rizvanac

sauvignon - sauvignon bianco

sauvignon - sauvignon bijeli

sauvignon - sauvignon blanc

sauvignon - sovinjon

syrah - blauer syrah

syrah - marsanne noir

syrah - serine noir

syrah - shiraz

syrah - sirac

szürkebarát - auvergans gris

szürkebarát - grauburgunder

szürkebarát - graumönch

szürkebarát - pinot grigio

szürkebarát - pinot gris

szürkebarát - ruländer

sárfehér

sárga muskotály - moscato bianco

sárga muskotály - muscat blanc

sárga muskotály - muscat bélüj

sárga muskotály - muscat de frontignan

sárga muskotály - muscat de lunel

sárga muskotály - muscat lunel

sárga muskotály - muscat sylvaner

sárga muskotály - muscat zlty

sárga muskotály - muskat weisser

sárga muskotály - weiler

sárga muskotály - weisser

tramini - gewürtztraminer

tramini - roter traminer

tramini - savagnin rose

tramini - tramin cervené

tramini - traminer

tramini - traminer rosso

viognier

zefír

zengő

zenit

zweigelt - blauer zweigeltrebe

zweigelt - rotburger

zweigelt - zweigeltrebe

zöld szilváni - grüner sylvaner

zöld szilváni - silvanec zeleni

zöld szilváni - sylvánske zelené

zöld veltelíni - grüner muskateller

zöld veltelíni - grüner veltliner

zöld veltelíni - veltlinské zelené

zöld veltelíni - zöldveltelíni

8. A kapcsolat(ok) leírása

8.1. Bor, Pezsgő, Minőségi Pezsgő - Természeti tényezők

A Dunántúli-középhegység északkeleti területein, a Gerecse-hegység déli részétől a Velencei- és a Budai-hegységig húzódik az Etyek-Budai lehatárolt termőterület, melyek domb- és hegyoldalain, illetve fennsíkjain történik a szőlőtermesztés. A termőterület a szőlőtermesztés északi részén, a 47.szélességi fokon helyezkedik el.

Talaját tekintve Etyek-Buda meghatározó talajtípusa a magas mésztartalmú barna erdőtalaj, mely többségében mészkő alapon alakult ki .

Etyek-Buda klímája – északi elhelyezkedéséből és dombvidéki jellegéből adódóan - a magyarországi átlagnál hűvösebb, hiszen az évi középhőmérséklet 9,5-10,5 °C. Az évi átlagos csapadékmennyiség 650 mm, melynek legnagyobb része a vegetációs időszak alatt hullik le.

Etyek-Buda klímájának fontos közös vonása, hogy a borvidék egész területén folyamatos széljárás jellemző, az uralkodó szélirány az észak-nyugati szél, mely mindig hűvös légtömegeket szállít a borvidékre.

8.2. Bor - Emberi tényezők (1)

Az Árpád kor óta fejlett szőlő- és borkultúrával rendelkező Etyek-Budán a jelenleg hagyományos szőlészeti és borászati eljárások kialakulására fontos hatást gyakoroltak a vidék történelmi változásai, és az itt letelepedett különböző ajkú nemzetiségek. Valamennyi népcsoport magával hozta egyedi borászati kultúráját, mely gazdagította Etyek-Buda sokszínűségét. Ezt a sokszínűséget leginkább az itt termesztett nagy számú fajta jelképezi a legjobban, melyek az évszázadok folyamán honosodtak meg a vidéken. A nagyszámú fajta használatát magyarázza, hogy a helyi termelők az évjárathatásokat mérsékelendő, mindig a magas minőségű borok előállításához szükséges minőségű alapanyagot tudtak előállítani.

A fajták sokszínűségének kialakulásában meghatározó szerepet töltöttek be a honfoglaló magyarok, melyek által Etyek-Budára behozott szőlőfajtákat az évezredek folyamán szelektálták a helyi termelők. E fajták számos leszármazottját a mai napig termesztik a vidéken, melyek közül kiemelkedik a Juhfark.

8.3. Bor - Emberi tényezők (2)

A török hódoltságot követően a vidéken letelepedett német ajkú lakosság honosította meg a kékszőlők közül a Kékoportó, ami nevén a Portugieser fajta termesztését, és vele együtt a vörösborkészítés áztatásos eljárását.

A filoxéra vészt követően a helyi borászok olyan nyugati fajtákat vontak termesztésbe, amelyek jól alkalmazkodtak a helyi ökológiai adottságokhoz, és a belőlük készült borokban felfedezhették Etyek-Buda termőterületének egyedi jellemzőit. Így vonták termesztésbe a XIX. század végén, a XX. század elején az Olasz rizlinget, Szürkebarátot, illetve a borvidéken meghatározó Chardonnay fajtát.

A XX. században az itt élő borászok fokozatosan orientálódtak az aromatikus fajták termesztésének irányába (pl.: Sauvignon, Ottonel muskotály). Közülük több új nemesítésű, a helyi ökológiai adottságokhoz szelektált fajta termesztésbe került (pl.: Irsai Olivér, Zenit).

Az aromatikus fajták térnyerésével együtt a gyors, oxigéntől elzárt technológia vált meghatározóvá a borvidéken.

8.4. Bor - Borok leírása

Az Etyek-Budai boroknak közös jellemző tulajdonsága a borok illat- és zamatgazdagsága. Ízében és illatában egyaránt a harsány gyümölcsösség jellemző, melynek komplexitását az Etyek-Budai borokra jellemző ásványosság teszi komplexé. Magas savtartalma ellenére savai érettek, üdék, mely az Etyek-Budai borok frissességét garantálja.

8.5. Bor - Kapcsolat a termőhely, emberi tényezők és a termék között (1)

Etyek-Buda hegyvidéki kitettsége miatti hűvös éghajlatát fokozzák azok az észak-nyugati légáramlatok, melyek a folyamatos légmozgást biztosítanak a borvidéken. A nyári melegben a friss szellőknek köszönhetően a szőlők savai élénkek maradnak. A folyamatos légmozgásnak, és az évszázadok alatt kialakult alacsony művelési módoknak köszönhetően a lombfalat könnyen átjárja a szél. A szőlő növényen tehát a gombás fertőzések kialakulásához kedvezőtlenek az adottságok, a szőlőket egészségesen és épen lehet beszüretelni. Az ősz folyamán jellemző hűvös hajnalok alatt a szőlő lehűl, így alacsonyabb hőmérsékleten kerül feldolgozásra.

Ezek a természeti tényezők hozzájárulnak az Etyek-Budai boroknak a gyümölcsösségéhez és friss savstruktúrájához, hiszen az alacsony hőmérsékleten betakarított szőlőben a szállítás és a feldolgozás folyamán az oxidációs folyamatok lassabbak.

8.6. Bor - Kapcsolat a termőhely, emberi tényezők és a termék között (2)

Ezt a természeti hatást fokozza a borvidéken évszázadok folyamán meghonosodott borászati gyakorlat, miszerint a szőlőt a lehető leggyorsabban kell feldolgozni a szüretet követően. Ez a gondolkodásmód része annak a helyi borászati tapasztalatnak és szaktudásnak, ami az Etyek-Budai borok minőségét garantálja.

A barna erdőtalajok vízmegtartó képességének köszönhetően a nyári melegben is megfelelő a szőlő növény vízellátása. A hegy- és domboldalakon a napfény nagyobb beesési szöggel érkezik a talajfelszínre, illetve a szőlőnövényre. E két természeti tényező együttesen garantálja a szőlő növény folyamatos, kiegyensúlyozott fejlődését. A jellemzően magas lombfalnak köszönhetően a fotoszintézist gátló tényezők nem jellemzőek, így a szőlők korábban, és magas cukorfokkal szüretelhetők.

8.7. Pezsgő és Minőségi pezsgő - Emberi tényezők (1)

Az Árpád kor óta fejlett szőlő- és borkultúrával rendelkező Etyek-Budán a pezsgőgyártás kultúrájának kialakulása a XIX. század végére tehető. Etyek-Budán a pezsgőgyártás története szorosan összekapcsolódik Törley József pezsgőgyáros nevével, aki a XIX. század második felében felvásárolt területeire alapozva, 1882-ben telepítette champagne-i pezsgőgyárát Etyek-Budára. Felismerte, hogy az etyeki szőlőkből kitűnő pezsgő alapbort készíthet és a budafoki (promontoriumi) pincék alkalmasságát a pezsgő előállítására.

Az Etyek-Budai szőlőtermesztés felvirágoztatása ennek tudható be, a 1910-es évek elején már 2 millió palack pezsgő készült Etyek-Budai borokból.

Törley József mellett pezsgőmestere, a később Etyek-Budán saját pezsgőgyárat alapító, Louis Francois is jelentős szerepet játszott az Etyek-Budai pezsgőkészítés hagyományának kialakításában.

A második világháborút követően a Hungarovin budafoki pincészete vált a pezsgőkészítés központjává. A pezsgőgyártás újabb fejlődésnek indult, a tradicionális pezsgőkészítési módszer mellett bevezették a transvaze eljárást és a tartályos pezsgőkészítési eljárást is. Napjainkban a Hungarovin jogutódja, a borvidéken a legnagyobb szőlőterülettel rendelkező Törley Pezsgőpincészet szőlőtermesztési technológiáját célzottan a pezsgőgyártási minőségi követelményekhez igazítva, változatlanul mindhárom gyártási eljárást alkalmazva folytatja a pezsgőgyártási hagyományokat.

8.8. Pezsgő - Emberi tényezők (2)

Az Etyek-Budai pezsgőkészítés egyediségét a fajtaösszetételben fedezhetjük fel. Az Etyek-Budai pezsgők egyedi és alapvető jellemzője, hogy nagyon széles szőlőfajta választéka van. A pezsgőtermelő fő borvidékekre a világban az jellemző, hogy csak néhány szőlőfajta honosodott meg a területen, főleg azok, melyek képesek voltak sok esetben egy szűk klimatikus viszonyhoz adaptálódni. Ezzel szemben az Etyek-Budai borvidéken engedélyezett fehér szőlőfajta mindegyike alkalmas fehér pezsgő készítésére. Vezető szerepet ugyanakkor a Chardonnay, Chasselas, Zöld veltelíni, Olaszrizling, Mézesfehér fajták töltenek be, melyek az összes szőlőterület 60%-át tették ki. A nagyszámú fajta használatát magyarázza, hogy a helyi termelők az évjárathatásokat mérsékelendő, mindig a magas minőségű pezsgő alapborok előállításához szükséges minőségű alapanyagot tudtak előállítani. A fehér szőlőfajták felsorolása után nem szabad kihagyni a kékszőlők, azon belül is a Pinot noir fontosságát, amely tökéletes alapanyaga mind a fehér, mind a rozé pezsgőknek.

8.9. Pezsgő - A borok leírása

Az Etyek-Budai pezsgők közös jellemző tulajdonsága a pezsgők illat- és zamatgazdagsága, valamint frissessége. Ízében és illatában egyaránt a harsány gyümölcsösség és a komplexitás

jellemző. Savai stílusára a frissesség, ropogósság jellemző, mely egyszerre légies, ami acélos textúrával párosul.

8.10. Pezsgő - Kapcsolat a termőhely, emberi tényezők és a termék között (1)

Az Etyek-Budai pezsgő készítése során alkalmazott három pezsgőkészítési technológiának használatát mindig is egy széles fajtakör biztosította. Ezzel lehetett és lehet a mai napig biztosítani azt, hogy különböző stílusú és cukortartalmú pezsgők készíthetők e szőlőkből.

Ehhez társul a talajok magas mésztartalma, mely a klímával együtt hozzájárul ahhoz, hogy a pezsgőalapborok savtartalma magas, azaz a pezsgőkészítés szempontjából optimális legyen. Az éves csapadék elegendő a szőlő megfelelő ütemű éréséhez, de nem túl sok ahhoz, hogy gombás fertőződést okozzon a szőlőn.

A lankás lejtőkön szinte állandóan fújó szél pedig abban segít, hogy még a nedves szőlőt is felszárítsa és segítse az esetleges permetezés hatékonyságát. Az ősz folyamán jellemző hűvös hajnalok alatt a szőlő lehűl, így alacsonyabb hőmérsékleten kerül feldolgozásra.

Ezek a természeti tényezők hozzájárulnak az Etyek-Budai pezsgők a gyümölcsösségéhez és friss savstruktúrájához, hiszen az alacsony hőmérsékleten betakarított szőlőben a szállítás és a feldolgozás folyamán az oxidációs folyamatok lassabbak.

8.11. Pezsgő - Kapcsolat a termőhely, emberi tényezők és a termék között (2)

Mindezen hatások következtében lehetőség van arra, hogy még a kedvezőtlen őszi időjárás beállta előtt egészséges fürtöket szüreteljünk, mely szőlőkből kierjedt bor érzékszervileg megfelel a pezsgőalapbor kívánalmainak.

Ezeknek színe világos, illatban a fajtagazdagság miatt mindig üdék, illatosak, enyhén aromatikusak. Ízben a meszes talajnak köszönhetően savtartalomban gazdagok, pH-juk alacsony, savai stílusára a frissesség, ropogósság jellemző, mely egy légies, ugyanakkor acélos textúrával párosul. Így az Etyek-Budai alapborokból készülő pezsgőkre egyedien jellemző a fajták sokszínűségéből eredő illat és ízkomplexitás, a lendületes savtartalom, mely minden estben egy gyümölcsös ízzel párosul.

8.12. Minőségi pezsgő - Emberi tényezők (2)

A sziklába vájt budafoki pincerendszer különösen optimális feltételeket biztosít a minőségi pezsgők előállításához szükséges hosszú idejű érleléséhez.

Az Etyek-Budai minőségi pezsgőkészítés egyediségét a fajtaösszetételben fedezhetjük fel. Az Etyek-Budai minőségi pezsgők egyedi és alapvető jellemzője, hogy nagyon széles szőlőfajta választéka van. A pezsgőtermelő fő borvidékekre a világban az jellemző, hogy csak néhány szőlőfajta honosodott meg a területen, főleg azok, melyek képesek voltak sok esetben egy szűk klimatikus viszonyhoz adaptálódni. Ezzel szemben az Etyek-Budai borvidéken engedélyezett fehér szőlőfajta mindegyike alkalmas fehér pezsgő készítésére. Vezető szerepet ugyanakkor a Chardonnay, Chasselas, Zöld veltelíni, Olaszrizling, Mézesfehér fajták töltenek be, melyek az összes szőlőterület 60%-át tették ki. A nagyszámú fajta használatát magyarázza, hogy a helyi termelők az évjárathatásokat mérsékelendő, mindig a magas minőségű pezsgő alapborok előállításához szükséges minőségű alapanyagot tudtak előállítani. A fehér szőlőfajták felsorolása után nem szabad kihagyni a kékszőlők, azon belül is a Pinot noir fontosságát, amely tökéletes alapanyaga mind a fehér, mind a rozé pezsgőknek.

8.13. Minőségi pezsgő - A borok leírása

Az Etyek-Budai minőségi pezsgőkre az illatok közepes intenzitása, de elegáns gyümölcsössége, ízükre pedig a gerincet adó savtartalom mellett a feszesség és az érlelési potenciál a jellemző. Savai stílusára a frissesség, ropogósság jellemző, mely egy légies, ugyanakkor acélos textúrával párosul.

8.14. Minőségi pezsgő - Kapcsolat a termőhely, emberi tényezők és a termék között (1)

Az évtizedek alatt az Etyek-Budai termelőknek az a megállapítása alakult ki, hogy egy minőségi pezsgő érlelhetőségéhez minden hibától mentes, egészséges, ép fürtökre és nemzetközi fajtatulajdonságokkal bíró fajtákra van szükség. Az Etyek-Budai fehér minőségi pezsgők minőségét a termőhelyből származó adottságokon túl az érlelési idő is jelentősen befolyásolja.

Ilyen nemzetközi szőlőfajta többek között a régóta meghonosodott Chardonnay vagy a Pinot noir is, de megtalálható az Etyek-Budai borvidéken mind az Olaszrizling, mind pedig a nemzetközi reputációval bíró Rajnai rizling is. Az Etyek-Budai borvidék minőségi pezsgőinek egyik záloga az összetett és fent említett környezeti tényezőkön túl azonban az, hogy több olyan fajta is szerepel a fajtaválasztékban, mely jellemzően magas savtartalmú bort képes produkálni, mely kiváló a pezsgőkészítés szempontjából. E fajták pedig még korai szüreti időpont esetében is megőrzik a szőlőfajta karakterét anélkül, hogy megjelennének a zöld, éretlen szőlőre jellemző illat és ízjegyek. Ráadásul így sok esetben az évjárat negatív hatásaitól függetlenül is előállítható a fogyasztó számára a megfelelő minőségű és stílusú minőségi pezsgő.

8.15. Minőségi pezsgő - Kapcsolat a termőhely, emberi tényezők és a termék között (2)

Etyek-Buda talajának mészköves alapkőzete keveredik a lösszel és vályogtalajjal, így a pezsgő savtartalma bár magas, de savai nem élesek, jól integrálódnak a pezsgő textúrájába.

A minőségi pezsgőknek az Etyek-Budai mészkőbe vájt érlelő pincék biztosította alacsony hőmérsékletnek és páradús levegőnek köszönhetően az érlelés alatt nem csak a minőségi pezsgőkre jellemző kekszes illatok és krémes zamatok kialakulnak, hanem az Etyek-Budai minőségi pezsgők még érlelt állapotukban sem vesztik el a szőlőfajta karakterüket. Így ízben bár zamatuk az érleltség jeleit mutatja, de egyben fellelhető bennük egy a fehér húsú gyümölcsökre jellemző zamatosság is.

Az Etyek-Budai rozé minőségi pezsgők szempontjából a már említett éghajlat, talaj és csapadékviszonyokon kívül kiemelt jelentősége van annak, hogy már nagyon korai szürettel is biztosítható a magas savtartalmú és érett tannintartalmú szőlőalapanyag.

9. További alapvető feltételek (csomagolás, címkézés, egyéb követelmények)

Jelölési szabályok

Jogi keret:

A nemzeti jogszabályokban

A további feltétel típusa:

A címkézésre vonatkozó kiegészítő rendelkezések

A feltétel leírása:

a) Az „oltalom alatt álló eredetmegjelölés” kifejezés valamennyi a magyar nyelvben meghonosodott melléknév-képzős változatának feltüntetése engedélyezett;

b) Az „oltalom alatt álló eredetmegjelölés” kifejezés helyettesíthető a „védett eredetű bor” kifejezéssel;

c) Az „Etyek-Buda” oltalom alatt álló eredetmegjelölés, valamint valamennyi, a VIII/2. pontban körülírt kisebb földrajzi egységek nevének melléknévi képzős változata használható jelölés;

d) Rozé kifejezés helyettesíthető a rosé kifejezéssel;

e) A küvé vagy cuvée kifejezés több szőlőfajta házasításából nyert bort jelölhet, amelyen a küvét alkotó szőlőfajták részarányuk csökkenő sorrendjében feltüntethetők amennyiben mindegyik fajta részaránya eléri az 5%-ot;

f) siller hagyományos kifejezés helyettesíthető a „kástélyos” kifejezéssel;

g) A „Etyek-Budai borvidék” kifejezés használata engedélyezett valamennyi Etyek-Budai borászati terméken;

Jelölhető hagyományos kifejezések, egyéb korlátozottan használható kifejezések, illetve a készítési módra utaló kifejezések, illetve egyéb, szabályozottan használható kifejezések

Jogi keret:

A nemzeti jogszabályokban

A további feltétel típusa:

A címkézésre vonatkozó kiegészítő rendelkezések

A feltétel leírása:

BOR:

— „barrique”„barrique-ban erjesztett” v. „…hordóban erjesztett” barrique-ban érlelt v. „…hordóban érlelt”: fehér, vörös

— első szüret vagy virgin vintage: fehér, rozé, vörös

— újbor vagy primőr: fehér, rozé, vörös

— szűretlen: fehér, rozé, vörös

— töppedt szőlőből készült bor: fehér, vörös

— muzeális bor: fehér, vörös

— késői szüretelésű bor: fehér, vörös

— válogatott szüretelésű bor: fehér, vörös

— siller: vörös

— jégbor: fehér, vörös

— muskotály: fehér

— cuvée vagy küvé: fehér, rozé, vörös

— körzet, település és dűlőnév feltüntetése: fehér, rozé, vörös, friss

PEZSGŐ:

— muskotály: fehér

— palackban erjesztett: fehér, rozé

— termelői pezsgő: fehér, rozé

— küvé, vagy cuvée: fehér, rozé

MINŐSÉGI PEZSGŐ:

— „blanc de blanc”: fehér

— „blanc de noir”: fehér

— nyerspezsgő: fehér, rozé

— muskotály: fehér

— crémant: fehér, rozé

— palackban erjesztett: fehér, rozé

— termelői pezsgő: fehér, rozé

— hagyományos módszerrel palackban erjesztett, hagyományos módszer (méthode traditionelle), klasszikus módszer (méthode classique), klasszikus hagyományos módszer: fehér, rozé

— küvé, vagy cuvée: fehér, rozé

Az „Etyek-Buda” eredet-megjelöléssel együtt feltüntethető, a lehatárolt termőhelynél kisebb földrajzi egységek

Jogi keret:

A nemzeti jogszabályokban

A további feltétel típusa:

A címkézésre vonatkozó kiegészítő rendelkezések

A feltétel leírása:

Körzetek:

— „Budai” körzet:

— Pest megye Budajenő, Budakeszi, Páty, Perbál, Pilisborosjenő, Üröm, Telki, Tök, települései, valamint

— Fejér megye Bicske és Csabdi települései.

— „Etyeki” körzet:

— Budapest (XXII. Kerület - Budafok, valamint

— Fejér megyének Alcsútdoboz, Etyek, Felcsút, Gyúró, Kajászó, Martonvásár, Tabajd, Tordas és Vál települései

— „Velencei” vagy „Velencei-tavi” körzet:

— Fejér megyének Aba, Gárdony, Kápolnásnyék, Nadap, Pákozd, Pázmánd, Seregélyes, Sukoró, Velence települései;

Települések:

— Budapest (XXII. Kerület – Budafok)

— Pest megyei települések: Biatorbágy, Budajenő, Budakeszi, Perbál, Pilisborosjenő, Telki, Tök, Üröm,

— Fejér megyei települések: Aba, Alcsútdoboz, Bicske, Csabdi, Felcsút, Gárdony, Gyúró, Kajászó, Kápolnásnyék, Martonvásár, Nadap, Pákozd, Pázmánd, Seregélyes, Sukoró, Tabajd, Tordas, Vál

Dűlők:

— Alcsútdoboz: Göböljárás, Kis-Látó-hegy, Nagy-Látó hegy

— Biatorbágy: Nyakas-kő, Öreg-hegy, Ürge-hegy

— Bicske: Galagonyás, Málé-hegy, Táborállás

— Budajenő: Körte-völgy, Öreg templom-völgy

— Budakeszi: Ochsenzungen

— Etyek: Anna-hegy, Árok-dűlő, Báthori-dűlő, Diófa-árok, Herceg-földek, István-hegy, Káptalan-földek, Kőkaloda-dűlő, Köpeny-dűlő, Orbán, Öreg-hegy, Páskom, Pince-dűlő, Sánc, Sándor-dűlő, Sóskúti úti dűlő, Szári-dűlő, Szép-völgy, Tóra dűlő, Új-hegy, Úri-dűlő, Váli úti dűlő, Vérti-határ-dűlő, Vérti úti dűlő, Vérti-szőlők, Zámori úti dűlő, Zsámbéki úti dűlő

— Gárdony: Agárdi, Bika-völgy, Csirib aldűlő

— Kajászó: Paskum, Üreg-telek

— Kápolnásnyék: Csekés

— Nadap: Csúcsos-hegy

— Páty: Hegyi-dűlő, Lövöldöző, Mézes-hegy, Nagy-hegy, Zsámbéki úti dűlő

— Pázmánd: Bágyom, Gyula tanya, János tanya, Zsidókő-hegy

— Seregélyes: Elzamajori-szőlő

— Sukoró: Tádé

— Tabajd: Badacsony, Becse, Felső-hegy, Mandula, Öreg-hegy

— Telki: Öreg-hegy

— Tök: Elletések, Felső-somos, Hosszú-dűlő, Körtvélyes, Páskom, Somos, Szajkós-kertek, Temetői-dűlő, Völgyút-dűlő

— Vál: Baranya-hegy, Cukor-hegy, Epres-dűlő, Hosszú-dűlő, Öreg-hegy, Szabad-hegy, Új-hegy

A kiszerelésre vonatkozó szabályok

Jogi keret:

A nemzeti jogszabályokban

A további feltétel típusa:

Csomagolás a körülhatárolt földrajzi területen

A feltétel leírása:

Etyek-Budai friss, valamint dűlőfeltüntetéssel megkülönböztetett Etyek-Budai borok, „válogatott szüretelésű bor”, „jégbor”, „késői szüretelésű bor”, „töppedt szőlőből készült bor” kifejezéssel ellátott borok csak üvegpalackban hozhatók forgalomba. Ez alól kivételt képeznek az adott termőhelyen belül, a termelő által, saját pincéjében, helyben fogyasztásra értékesített, saját termelésű borai.

Termék előállítása a lehatárolt termőterületen kívül

Jogi keret:

A nemzeti jogszabályokban

A további feltétel típusa:

A körülhatárolt földrajzi területen való előállítás tekintetében biztosított eltérés

A feltétel leírása:

Etyek-Buda borászati termék előállítása, a IV. fejezetben meghatározott településeken túl, történelmi okok miatt a következő szomszédos közigazgatási területeken lehetséges:

— Budapest összes kerületében,

— Fejér megye Adony, Baracska, Besnyő, Ercsi, Iváncsa, Kulcs, Mány, Óbarok, Pusztaszabolcs, Rácalmás, Ráckeresztúr, Szár, Székesfehérvár, Újbarok, Vereb,

— Pest megye Budakalász, Budaörs, Diósd, Érd, Sóskút, Tárnok, Tinnye, Zsámbék

— Tolna megye Zomba-Szentgál

A termékleíráshoz vezető link

https://boraszat.kormany.hu/admin/download/9/1f/b2000/Etyek-Buda%20OEM_termekleiras_standard.pdf

(1) HL L 9., 2019.1.11., 2. o.